फराह खान, दीपिका पादुकोण समेत कोकिलाबेन अस्पताल पहुंचे सेलेब्स
कास्टिंग डायरेक्टर मुकेश छाबड़ा की मां का हुआ निधन, Celebs reached Kokilaben Hospital including Farah Khan, Deepika Padukone
बॉलीवुड के जाने-माने कास्टिंग डायरेक्टर मुकेश छाबड़ा की मां कमला छाबड़ा का आज यानी 13 अप्रैल को निधन हो गाया। 14 अप्रैल को उनकी मां का अंतिम संस्कार मुंबई के ओशिवारा में किया जाएगा। हालांकि उनकी मां का निधन कैसे हुआ, इसकी वजहों का अभी पता नहीं चल पाया है। मुकेश को अस्पताल के बाहर स्पॉट किया गया, जहां वह मां के निधन पर रोते हुए नजर आए। इस दौरान फराह खान, दीपिका पादुकोण, अपारशक्ति खुराना और नूपुर सेनन जैसे कई सेलेब्स हॉस्पिटल पहुंचे। देखें वीडियो...
सलमान, शाहरुख की फिल्मों के लिए की है कास्टिंग
मुकेश छाबड़ा बॉलीवुड के फेमस कास्टिंग डायरेक्टर हैं। उन्होंने सलमान, शाहरुख सहित कई फेमस सेलिब्रिटीज के लिए कास्टिंग की है। सलमान खान की फिल्म बजरंगी भाईजान और ट्यूबलाइट के लिए उन्होंने कास्टिंग की है।
इसके अलावा सलमान की अपकमिंग फिल्म किसी का भाई किसी की जान के लिए भी मुकेश ने कास्टिंग की है। मुकेश छाबड़ा ने फिल्म दिल बेचारा से डायरेक्शन में डेब्यू किया था। ये सुशांत सिंह राजपूत की अंतिम फिल्म थी।